เรื่องร้องเรียน (น้ำท่วม,ร้องเรียน) วันที่ 2023-08-07 06:57:26 — แขวงแสมดำ เขตบางขุนเทียน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031281
ขอความช่วยเหลือ กรณีได้รับความเดือดร้อนจากการก่อสร้างโครงการหมู่บ้าน.... แขวงท่าข้าม เขตบางขุนเทียน กรุงเทพมหานคร ให้แก่ผู้ร้อง เนื่องจากผู้ร้องแจ้งว่าปัจจุบันในพื้นที่ดังกล่าว เมื่อประมาณต้นปี 2565 มีการก่อสร้างหมู่บ้าน ชื่อโครงการหมู่บ้าน..... ซึ่งเป็นโครงการของบริษัท ..... โดยในระหว่างการก่อสร้างนั้น พบว่ามีการบรรทุกดินเข้ามาถมในพื้นที่ และทำการตอกเสาเข็มมีแรงสั่นสะเทือน ส่งผลให้บ้านเรือนของผู้ร้อง และประชาชนที่อยู่บริเวณใกล้เคียงกับโครงการฯ มีจำนวน 10 หลังคาเรือน ได้รับความเสียหาย เช่น กำแพงบ้านร้าว ,ตัวบ้านทรุด ,หลังคาบ้านแตก และเสาบ้านร้าว อีกทั้งผู้ร้องแจ้งว่าทางโครงการยังเคยมีการเจาะท่อน้ำประปา เพื่อทำการระบายน้ำในพื้นที่โครงการฯ เป็นเหตุให้น้ำไหลเข้ามาท่วมในพื้นที่บ้านของผู้ร้องด้วย ส่งผลให้ผู้ร้องและประชาชนในพื้นที่ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 1 ปีกว่าแล้ว เบื้องต้นได้แจ้งเรื่องไปยังสำนักงานเขตบางขุนเทียน และศูนย์รับแจ้งทุกข์กรุงเทพมหานคร ผ่านทางหมายเลขสายด่วน 1555 แล้วแต่ยังคงได้รับความเดือดร้อนอยู่เช่นเดิม จึงประสงค์ให้หน่วยงานที่เกี่ยวข้องเข้ามาช่วยเหลือ เพื่อบรรเทาความเดือดร้อนให้แก่ผู้ร้องและประชาชนในพื้นที่ดังกล่าว (ผู้ร้องยินดีเปิดเผยชื่อ-นามสกุลและหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata